**MANYLEB SWYDD**

**DIRPRWY ARWEINYDD**

**TRAED BÊCH TWYMYN**

| **Teitl y swydd:**  |
| --- |
|  Dirprwy Arweinydd |

| **Oriau Gwaith:** |
| --- |
| 38 awr yr wythnos (4 diwrnod yr wythnos) |

| **Cyflog:** |
| --- |
| £25,688 y flwyddyn |

| **Gwyliau:** |
| --- |
| 23 diwrnod, gyda thâl + Gwyliau Banc  |

**Cefndir**

Mae Traed Bêch Twymyn yn Gylch Meithrin bychan a chartrefol sy’n cynnig gofal drwy’r dydd i blant ieuengaf ardal Bro Ddyfi. Rydym yn chwilio am unigolion egniol a dibynadwy i ymuno â’n tîm llwyddiannus, profiadol a brwdfrydig fydd yn creu profiadau gwerthfawr trwy gyfrwng y Gymraeg i blant o 18 mis i 4 mlwydd oed.

**Oriau Hyblyg**

Rydym yn croesawu ceisiadau i weithio’n rhan amser, rhannu swydd neu oriau hyblyg gan gynnwys yr opsiwn i weithio yn ystod y tymor yn unig. Rydym hefyd yn gweithio’n agos gyda Chylch Meithrin Glantwymyn ac mae opsiynau ar gyfer oriau ychwanegol (ar ddydd Llun) os yw’r ymgeisydd llwyddiannus yn dymuno.

**Cymwysterau**

Dylai bod gan Ddirprwy Arweinydd Traed Bech Twymyn gymhwyster blynyddoedd cynnar cydnabyddedig addas ar Lefel 3 neu uwch neu barodrwydd i astudio tuag at ennill cymhwyster ynghyd â phrofiad perthnasol i gymryd gofal o Gylch. Os nad yw’r ymgeisydd yn meddu ar y cymwysterau dylent fod yn barod i gwblhau’r cwrs. Mae cefnogaeth ariannol i astudio ar gyfer cymhwyster. Gweler gwefan Gofal Cymdeithasol Cymru am restr o’r cymwysterau gofynnol i weithio yn y Sector Blynyddoedd Cynnar a Gofal Plant yng Nghymru. **https://socialcare.wales/cms\_assets/file-uploads/List-of-required-qualifications-to-work-within-early-years-and-childcare-sector-in-Wales.pdf**

**Iaith**

Dylech fod yn rhugl yn y Gymraeg neu'n ddysgwr sy'n gallu sgwrsio'n effeithiol â phlant cyn oed ysgol ac sy'n gwbl ymroddedig i barhau â'u taith ddysgu.

**Dyletswyddau**
Bydd y Dirprwy Arweinydd yn atebol i Bwyllgor Rheoli Traed Bech Twymyn am gyflawni’r canlynol:

* arolygu, monitro a gwerthuso gwaith pob aelod o staff yn achlysurol h.y. yn absenoldeb yr Arweinydd
* sicrhau y gweithredir canllawiau a pholisïau’r Cylch Meithrin ym mhob gweithgaredd gan bob aelod o staff
* sicrhau bod y Cylch yn gweithredu egwyddorion a nodau'r Cwricwlwm i Gymru yn ei holl weithgareddau\*
* cydymffurfio â holl reoliadau cofrestru'r Arolygiaeth Gofal Cymru
* sicrhau bod ystafelloedd a’r cyfleusterau (gan gynnwys y tu allan) yn ddeniadol ac yn groesawgar, ac yn cydymffurfio â holl ofynion iechyd a diogelwch
* sicrhau darpariaeth ddigonol o adnoddau amrywiol tu mewn a thu allan er mwyn hybu sgiliau ieithyddol, corfforol, mathemategol, creadigol, cymdeithasol, a.y.y.b.
* sicrhau bod ardaloedd dysgu sy’n adlewyrchu’r Cwricwlwm i Gymru yn cael eu darparu i’r plant er mwyn hyrwyddo eu datblygiad a’u dysgu\*
* sicrhau bod trefniadau penodol i blant elwa o chwarae tu allan
* sicrhau bod gweithgareddau a chyflenwad digonol o adnoddau ar gael sydd yn hybu datblygiad iaith Gymraeg y plant
* sicrhau, ar y cyd gyda’r Arweinydd bod pob aelod o staff yn hyrwyddo’r iaith Gymraeg ar bob adeg
* cyflwyno negeseuon i rieni ynglŷn â phwysigrwydd hybu dilyniant addysg trwy gyfrwng y Gymraeg
* meithrin cysylltiadau â’r ysgol leol/ysgol gynradd Gymraeg a’r Cylch Meithrin / Cylch Ti a Fi / Cymraeg i Blant
* cydweithio fel tîm er mwyn cynllunio gwaith a gweithgareddau yn y tymor byr ac yn y tymor hir
* sicrhau cefnogaeth ar gyfer plant ag anghenion ychwanegol a’u teuluoedd gan gydweithio â Chysylltydd y Cynllun Cyfeirio lleol (os yn berthnasol)
* cadw cofnod o ddatblygiad y plant gan gynnwys esiamplau o’u gwaith
* sicrhau cyfle i rieni drafod datblygiad eu plant
* mynychu unrhyw hyfforddiant perthnasol i’r swydd
* Cefnogi swyddogion y Pwyllgor i farchnata Traed Bech Twymyn ar y cyfryngau cymdeithasol ac yn ehangach i ddefnyddwyr a’r cyhoedd yn gyffredinol.
* mynychu cyfarfodydd Pwyllgor Rheoli’r Traed Bech Twymyn gan baratoi adroddiadau ar weithgareddau’r Cylch i’w cyflwyno
* ymgymryd ag unrhyw ddyletswyddau ychwanegol sy’n berthnasol i’r swydd yn ôl
cyfarwyddyd y Pwyllgor Rheoli, e.e. cyfrifoldeb am anghenion arbennig, cymorth cyntaf, a iechyd a diogelwch

\*Nid yw Traed Bech Twymyn wedi cofrestru fel darparwr addysg gyda Estyn, ond mae egwyddorion a nodau’r Cwricwlwm ar gyfer lleoliadau meithrin a ariennir nas cynhelir yn cael eu gweithredu.

**Manyleb Person**

| **Sgiliau / Profiadau** | **Hanfodol** | **Dymunol** |
| --- | --- | --- |
| Sgiliau rhyngbersonol a chyfathrebu gwych  | ✔ |  |
| Y gallu i gyfathrebu yn effeithiol ar lafar yn y Gymraeg a’r Saesneg. | ✔ |  |
| Y gallu i gyfathrebu yn effeithiol yn ysgrifenedig yn y Gymraeg â’r Saesneg |  | ✔ |
| Profiad o weithio o fewn fframwaith y Cwricwlwm i Gymru | ✔ |  |
| Profiad o weithio gyda phlant ym maes y blynyddoedd cynnar | ✔ |  |
| Profiad o weithio gyda phlant mewn modd sensitif, cadarnhaol a heb ragfarn | ✔ |  |
| Profiad o gynllunio a gweithio fel rhan o dîm |  | ✔ |
| Profiad o weithio mewn partneriaeth â rhieni / gofalwyr er mwyn cefnogi datblygiad plant |  | ✔ |
| Profiad o gynllunio gweithgareddau addas ar gyfer plant ifainc |  | ✔ |
| Profiad o weithio gydag asiantaethau eraill perthnasol er lles plant |  | ✔ |
| Profiad o gefnogi plentyn gydag anghenion ychwanegol o fewn darpariaeth blynyddoedd cynnar |  | ✔ |

| **Gwybodaeth / Cymwysterau** | **Hanfodol** | **Dymunol** |
| --- | --- | --- |
| Cymhwyster blynyddoedd cynnar ar o leiaf lefel 3 ar Fframwaith Credydau a Chymwysterau Cymru neu barodrwydd i ymgymryd â chymhwyster.  | ✔ |  |
| Gwybodaeth am y Cwricwlwm i Gymru i blant 3-4 oed |  | ✔ |
| Gwybodaeth am arfer dda, safonau uchel ac ansawdd o fewn darpariaeth blynyddoedd cynnar | ✔ |  |
| Gwybodaeth am ddeddfwriaeth, rheoliadau a materion ym maes y blynyddoedd cynnar |  | ✔ |
| Tystysgrif Hylendid Bwyd cyfredol neu barodrwydd i gymhwyso ar unwaith ar ôl penodiad |  | ✔ |
| Tystysgrif Cymorth Cyntaf perthnasol cyfredol neu barodrwydd i gymhwyso ar unwaith ar ôl penodiad |  | ✔ |
| Gwybodaeth am fentrau’r Llywodraeth megis Cynnig Gofal Plant i Gymru, Dechrau’n Deg |  | ✔ |

Am fwy o fanylion am y swydd hon neu am sgwrs anffurfiol cysylltwch â Einir ar 07891353082 neu e-bostiwch cadeiryddtbt@gmail.com.

I ymgeisio, gellir lawrlwytho ffurflen gais o www.traedbechtwymyn.cymru. Danfonwch ffurflenni cais wedi cwblhau neu CV at cadeiryddtbt@gmail.com erbyn Dydd Llun 17eg Mawrth 2025.